|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

16.04.2025 г.

**Пътувайте безгрижно извън Европейския съюз с новия роуминг пакет А1 Travel Pack Plus**

* Частните и бизнес клиенти на телекома могат се възползват от още по-изгодни роуминг условия с новия пакет А1 Travel Pack Plus.
* Пакетът включва 10 000 MB мобилен интернет, 100 минути за разговори и 100 SMS-a, като е валиден 30 дни срещу еднократна такса от 69,99 лв.
* Новата услуга обхваща 100 дестинации от Зона 3 и 4 на A1 Roaming Revolution.

Тази пролет А1 надгражда разнообразието си от роуминг услуги с новия комбиниран пакет [A1 Travel Pack Plus](https://www.a1.bg/travel-pack-plus-business), създаден специално за частни и бизнес клиенти на договор, които пътуват до дестинации извън Европейския съюз и съседните ни държави. Пакетът предлага значително по-изгодни условия за разговори, SMS-и и мобилен интернет в страни от Зона 3 и Зона 4 на плана A1 Roaming Revolution. Това е практично и удобно решение за всички, на които им предстои по-дълго пътуване, било то по работа, за почивка или среща с близки, в 100 държави по света.

Срещу еднократна такса от 69,99 лв. с ДДС, A1 Travel Pack Plus осигурява 10 000 MB мобилен интернет, 100 минути и 100 SMS-а, валидни за период от 30 дни. Минутите могат да се използват както за входящи, така и за изходящи разговори към България и ЕС. За разлика от стандартните роуминг тарифи, при които всяка минута или съобщение се таксуват отделно, новият пакет предлага предвидими условия и елиминира риска от неочаквани разходи, като така клиентите на телекома могат спокойно да се насладят на пътуването си.

„В един все по-динамичен и свързан свят, стремежът ни е да предлагаме решения, които отговарят на нарастващите нужди на нашите клиенти за безпроблемна комуникация навсякъде по света. С A1 Travel Pack Plus правим още една важна стъпка към това да предложим на потребителите по-голяма свобода и предвидимост при пътувания извън Европейския съюз. С пакета те разполагат с достатъчно мобилен интернет, фиксирани минути и SMS, без да се притесняват от изненадващи разходи. Това е особено ценно за бизнес пътувания или по-дълги престои, когато контролът върху разходите е от ключово значение“, споделя Майя Раковска, директор „Продукти, услуги и роуминг“ в А1 България.

A1 Travel Pack Plus важи за всички държави от Зона 3 и Зона 4 на плана A1 Roaming Revolution, сред които САЩ, Канада, Швейцария, Обединените арабски емирства, Япония, Израел, Южна Корея, Южна Африка, Бразилия, Австралия и десетки други популярни дестинации. Без значение дали пътуването е кратко или продължително, пакетът е валиден 30 дни от момента на активация, като клиентът не се ангажира с допълнителни действия – услугата се деактивира автоматично след изтичането на срока.

Новият роуминг пакет може да бъде активиран лесно и удобно с безплатен SMS с текст „OK“ на кратък номер 17310, както и през Моят A1 – мобилното приложение и дигиталния портал.

Повече информация за [A1 Travel Pack Plus](https://www.a1.bg/travel-pack-plus-business) и пълния списък с държави можете да откриете на a1.bg.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*